На основу Мера Владе Републике Србије и Кризног штаба за сузбијање инфекције вирусом COVID - 19, Кризни штаб за праћење стања и предузимање мера на територији града Прокупља на седници одржаној дана 23.11.2020 године, донео је

**З А К Љ У Ч А К**

1. У циљу превенције и спречавања ширења заразе вирусом COVID – 19 на територији града Прокупља, а због погоршања епидемиолошке ситуације доносе се следеће мере:

* ОГРАНИЧАВА СЕ радно време на период од 05:00-18:00 часова ресторанима, кафићима, баровима, клубовима, кладионицама и тржним центрима;
* Обавезно је и безусловно коришћење личне заштитне опреме (ношење заштитне маске) у затвореном простору, као и на отвореном простору у оним ситуацијама где се не могу избећи међуљудски контакти.
* ЗАБРАЊУЈУ СЕ сва јавна окупљања са присуством више од пет особа у затвореном и отвореном простору ( од ове мере изузети су радне организације, школске установе, продавнице, тржни центри и слични објекти за које важи прописано ограничење броја присутних особа у сваком тренутку у односу на квадратуру објекта (минимум 4м2 по особи)
* Строга контрола обавезе ношења заштитне маске у возилима јавног превоза, уз ограничење максималног броја путника у возилу на половину декларисаног капацитета возила.

- Строга контрола спровођења кућне изолације, кућног карантина (самоизолације), као и свих осталих противепидемијских мера које су на снази

2. Контролу наведених мера вршиће надлежне републичке инспекције и комунална инспекција Градске управе

3. Наведене мере примењиваће се од 24.11.2020.године, орочене су на период од 10 дана и биће изнова размотрене у складу са актуелном епидемиолошком ситуацијом.

4. Закључак ступа на снагу даном доношења, објављује се интернет сајту Града Прокупља и на огласној табли Градске управе града Прокупља.

У Прокупљу, Командант Кризног штаба

Број: 217-283/2020-01-1

Дана 23.11.2020.године \_\_\_\_\_\_\_\_\_\_\_\_\_\_\_\_\_\_\_\_\_\_\_

Милан Аранђеловић с.р.